Document ID: 31998D0087

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Ιανουαρίου 1998 για την τροποποίηση της απόφασης 97/252/ΕΚ για την κατάρτιση προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο (Κείμενο που παρουσιάζει ενδιαφέρον για τον ΕΟΧ) (98/87/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 4,
Εκτιμώντας:
ότι, με την απόφαση 95/340/ΕΚ της Επιτροπής (3), όπως τροποποιήθηκε τελευταία από την απόφαση 96/584/ΕΚ (4), καταρτίστηκε κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα 7
ότι, για τις χώρες που εμφαίνονται στον κατάλογο αυτό, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή γάλακτος και προϊόντων με βάση το γάλα, καθορίστηκαν με την απόφαση 95/343/ΕΚ της Επιτροπής (5), όπως τροποποιήθηκε τελευταία από την απόφαση 97/115/ΕΚ (6) 7
ότι με την απόφαση 97/252/ΕΚ της Επιτροπής (7), όπως τροποποιήθηκε τελευταία από την απόφαση 98/71/ΕΚ (8), καταρτίστηκαν προσωρινοί κατάλογοι επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο 7
ότι η Επιτροπή έχει λάβει, εκ μέρους της Λετονίας, της Λιθουανίας, της Σιγκαπούρης και της Τουρκίας, έναν κατάλογο επιχειρήσεων, συνοδευόμενο από εγγυήσεις σύμφωνα με τις οποίες οι επιχειρήσεις αυτές πληρούν τις σχετικές υγειονομικές απαιτήσεις της Κοινότητας, και ότι, σε περίπτωση μη τήρησης αυτών των απαιτήσεων από μία επιχείρηση, ενδέχεται να ανασταλούν οι εξαγωγικές της δραστηριότητες προς την Ευρωπαϊκή Κοινότητα 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/252/ΕΚ συμπληρώνεται από το παράρτημα της παρούσας απόφασης, όσον αφορά τη Λετονία, τη Λιθουανία, τη Σιγκαπούρη και την Τουρκία.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 15 Ιανουαρίου 1998.

Labels: 0
3
17
5